หมุนรอบโลก
มิลาน (เอเอฟพี) &#8212; อิสสแตท สำนักงานสถิติอิตาลีเปิดเผยว่า ตัวเลขการขาดดุลการค้าเดือน ม.ค. อิตาลีลดลงจากช่วงเดียวกันของปีก่อนหน้า มาอยู่ที่ 4,350 ล้านยูโร หลังจากที่รัฐบาลได้ใช้นโยบายส่งเสริมการส่งออกอย่างจริงจัง และเริ่มการตัดลดการนำเข้า โดยเมื่อเปรียบเทียบกับเดือน ม.ค. 2011 อยู่ที่ 6,309 ล้านยูโร
17 มี.ค. 2555

มิลาน (เอเอฟพี) — อิสสแตท สำนักงานสถิติอิตาลีเปิดเผยว่า ตัวเลขการขาดดุลการค้าเดือน ม.ค. อิตาลีลดลงจากช่วงเดียวกันของปีก่อนหน้า มาอยู่ที่ 4,350 ล้านยูโร หลังจากที่รัฐบาลได้ใช้นโยบายส่งเสริมการส่งออกอย่างจริงจัง และเริ่มการตัดลดการนำเข้า โดยเมื่อเปรียบเทียบกับเดือน ม.ค. 2011 อยู่ที่ 6,309 ล้านยูโร
ปารีส (เอเอฟพี) — หนังสือพิมพ์ไฟแนนเชียล ไทมส์ รายงานว่า ธนาคารเครดิต อากริโกล ของฝรั่งเศสได้เปลี่ยนการลงทุนใหม่จากการถือสินทรัพย์ที่มีความเสี่ยงในยุโรปไปสู่การลงทุนในกองทุนบริหารความเสี่ยง หรือเฮดจ์ ฟันด์ ในสหรัฐมากขึ้น โดยพุ่งเป้าเพื่อการเพิ่มทุนมากขึ้นให้ได้ตามเกณฑ์ใหม่ที่สหภาพยุโรปกำหนด
สิงคโปร์ (เอเอฟพี) — บรรษัทฐานข้อมูลระหว่างประเทศ(ไอดีซี) ในสหรัฐ เปิดเผยว่า จีน กำลังจะกลายเป็นตลาดโทรศัพท์มือถือสมาร์ตโฟนที่ใหญ่ที่สุดในโลกแทนที่สหรัฐภายในปีนี้ หลังยอดขนส่งไปยังจีนในช่วงครึ่งหลังปี 2011 แซงหน้าสหรัฐไปแล้ว โดยตัวเลขของไอดีซีระบุว่า จีน มีส่วนแบ่งถึง 20.7% ของโทรศัพท์สมาร์ตโฟนทั่วโลก 137 ล้านเครื่อง เพิ่มขึ้นจากปี 2011 ที่ 18.2% ขณะที่ส่วนแบ่งในตลาดโลกของตลาดโทรศัพท์สมาร์ตโฟนในสหรัฐนั้นกลับลดลง 20.6% ในปีนี้ จากเดิมที่มีส่วนแบ่งที่ 21.3% ในปี 2011